Ei suuda omale religiooni valida? Kõik, mida pakutakse, on pask? Tahad olla omapärane? Tutvustame uut toodet: !    Unusta tüütud kirikus istutud tunnid, nõmedad kaasusklikud ja vananenud rituaalid! Saada kukele usuõpetuse professorid ja ebamugavad ususõjad!  pakub sulle uudse lahenduse: kujunda ise omale religioon! Saad valida just sinule meeldiva jumala tüübi, rituaalid ja atribuutika. See kõik on sinu enda teha! Pane maksma oma vaba tahe ja seejärel alluta see oma enda disainitud jumalale! Mis saaks olla veel moodsam!? Meie toote abil on religiooni disainimine sama lihtne kui või leivale määrimine! Vähem kui viie minutiga võid luua omale meelepärase(d) jumala(d) ning rituaalid, mida igapäevaselt järgida. Kõik see on sinu VAID 99. eest! Aga see pole veel kõik! Lisaks anname TASUTA kaasa KINGITUSE: , millega saad kerge vaevaga disainida oma jumalale antipoodi ja hoida maailma seeläbi tasakaalus!    Religiooni disainimine võtab vaid mõne minuti. Vali:  1) Religiooni tüüp:  a - monoteism  b - polüteism    2) Jumala arhetüüp (kui valisid polüteismi, jäta see punkt vahele):  a - meelas viljakusjumalanna  b - kuri isakuju  c - müstiline ja mõistetamatu vaimolend  d - lihtsalt olemine    3) Panteon (kui valisid monoteismi, jäta see punkt vahele):  a - igale tegevusalale oma jumal  b - jumalad vastavalt inimtüüpidele  c - suvaline hulk tegelasi, kelle suhete ja valitsemisalade üle saaks  lõputult vaielda  d - kõrgeltarenenud ja hästiorganiseerunud kosmoseolendid planeedilt Aetheria    4) Õpetus:  a - rahu, sõprus ja armastus  b - tugevama õigus  c - maine on ebaoluline, püüdle spirituaalsete kõrguste poole  d - See Kõik On Suur Müsteerium    Nagu näed, on meie toode kasutajasõbralik ja inimlik. Ära kahtle, helista. Meie operaatorid ootavad just sinu kõnet!    NB! Tellides  KOHE, saad tasuta kaasa 49.99 väärtuses religioosset ATRIBUUTIKAT, kohandatuna sinu disainitud religioonile! Telli kohe ja näita oma õuele ehitatud isikliku palvuskohaga naabritele koht kätte!